Chris Colfer

Christopher Paul Colfer ( * 27.máj, 1990, Clovis, Kalifornia, Spojené štáty) je americký herec, spevák, spisovateľ a aktivista. Známa je jeho postava Kurta Hummela zo seriálu Glee.

Detstvo a mladosť 
Chris Colfer sa narodil v meste Clovis, v Kalifornii. Jeho rodičmi sú Karyn Colfer a Timothy Colfer. Ako dieťa ležal tri mesiace v nemocnici kvôli operácii lymfatických uzlín, ktorá mu zanechala na krku jazvu. 

Počas štúdia vystupoval v miestnych divadlách svojho rodného mesta a angažoval sa v množstve školských projektov. Netají sa svojou homosexualitou, kvôli čomu bol na škole šikanovaný. Vášeň k písaniu v ňom prebudila jeho babička, ktorej jednu zo svojich kníh aj venoval.

Kariéra

Herectvo 
Keď bol mladší, účinkoval v muzikále Za zvukov hudby ako Kurt von Trapp. V osemnástich rokoch sa objavil v hlavnej úlohe vo filme Russel Fish : The Sausage and Eggs Incident, ide o krátky film, ktorý hovorí, ako sa hlavný hrdina chce dostať na Harvard.  

V roku 2009 prišla zatiaľ jeho najväčšia úloha a to v seriáli Glee. Objavil sa v ňom ako Kurt Hummel, homosexuálny študent zo zmyslom pre módu, ktorý je v škole šikanovaný. Za túto postavu získal ceny Zlatý glóbus a Teen Choice Awards. 

Venuje sa aj dabingovej práci.

Spisovateľ 
V roku 2011 Chris podpísal zmluvu o napísaní dvoch kníh pre deti. Je v nich zobrazený príbeh dvojčiat Alexa a Connera, ktorí kúzelne cestujú cez knihu príbehov a zažívajú dobrodružstvá v krajine, kde môžu tvárou tvár stretnúť rozprávkové postavy, o ktorých si čítali, keď vyrastali.  

Prvá kniha zo série, The Land Of Stories bola uvedená na trh v júli 2012 a behom dvoch týždňov sa stala číslom jedna na rebríčku New York Times, Najpredávanejšia kniha v kategórii Čítanie pre deti. 

Druhá časť knihy bola uverejnená v auguste 2013 a debutovala na druhom mieste. 

Vďaka úspechu kníh Chris získal zmluvu na najmenej tri ďalšie knihy.  

Tretia kniha zo série The Land Of Stories bola zverejnená v júli 2014.

Súkromný  život 
Otvorene sa priznáva k homosexualite. Jeho rodičia jeho orientáciu prijali. Jeho sestra má ťažkú epilepsiu.

Iné projekty

Externé odkazy

Zdroj 

Filmoví herci USA
Televízni herci USA
Dabingoví herci USA
Spisovatelia USA
Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Aktivisti
LGBT osobnosti USA
Osobnosti z Kalifornie